ai4bharat/Pralekha huggingface dataset:
وزارت دفاع
استربی وی آر۔ اے اے ایم کاکامیاب تجربہ
نئی دہلی ،4اکتوبر :ہواسے ہوامیں وارکرنے والی اورانسانی بصارت کے دائرے میں نہ آنے والی میزائل پرآزمائشی پروازوں کے کئی تجربے کئے گئے جو بھارتی فضائیہ نے 26ستمبر سے 03اکتوبر ،2018کے دوران انٹگریٹیڈ ٹیسٹ رینج  بالاسور میں اس میزائیل کے فائنل تجربے کے طورپرانجام دیئے ۔
ان تجرباتی مرحلوں میں بغیرپائلٹ والے اہداف پردقیق تجربے کئے گئے ۔ یہ تجربے آف بورسائیٹ ، میڈیم اورلانگ رینج میں انجام دیئے گئے ۔ میزائلوں کو تمام ذیلی کارکردگی اورنزدیک کے استعمال کی کسوٹی پربھی پرکھاگیا۔ مختلف لانچ کنڈیشنر کے تحت استرکو چھ مرتبہ آزمائش سے گذاراگیا اوریہ تمام ترتجربہ فائنل ڈیولپمنٹ ٹرائل کے طورپرتھا ۔ ہرمرتبہ میزائیل ہدف تک پہنچی اورتجربہ کامیاب رہا۔
بھارتی فضائیہ کی سرگرم شرکت سے ڈی آرڈی اونے یہ میزائیل وضع کی اوراسے ایس یو۔30طیاروں سے مربوط کیا،ساتھ ہی دیگرایئرپلیٹ فارموں سے جوڑا ۔ استرویپن ارتباط کے عمل میں ہندوستا ن ایروناٹکس لمیٹڈ ناسک نے کلیدی کرداراداکیا۔ اورمتعدد ایس یو ۔30طیاروں میں استرکے تقاضوں کے مطابق تبدیلیاں کیں اور تجربے کے دوران اپناتعاون پیش کیا۔ میزائیل کے ذیلی نظام کی تیاری اورترقی میں 50سے زائد نجی وسرکاری دائرہ کارکی کمپنیاں شریک ہیں ۔ توقع ہے کہ یہ میزائیل 2019میں بھارتی فضائیہ میں شامل کرلی جائیگی ۔ رکشامنتری محترمہ نرملا سیتھا رمن نے ڈی آرڈی او، آئی اے ایف ، ایچ اے ایل اورمتعلقہ صنعتوں کو اس کامیاب تجربے کے لئے مبارکباد پیش کی ہے ۔
وزیراعظم کا دفتر
وزیراعظم کی یوم آزادی کی تقریر میں شامل ہونے کے لیے اپنی آرا ءکااشتراک کریں
نئی دہلی،30؍جولائی:  MyGovنے عام لوگوں سےآرا طلب کی ہیں جویوم آزادی کے موقع پر وزیراعظم کی تقریر کا حصہ بن سکتی ہیں۔
وزیراعظم کے دفتر نے MyGovسے ایک ٹویٹ پوسٹ کو ٹیگ کرتے ہوئے کہا۔
"آپ کےخیالات کی ترجمانی لال قلعے کی فصیل سے کی جائے گی۔آپ کی جو بھی آراء ہوں گی اور جو بھی خیالات آپ کے ذریعہ پیش کیے جائیں گے،15 اگست کے موقع پر وزیراعظم نریندرمودی کے خطاب میں ان سب نکات کوشامل کیا جائے گا؟اپنے خیالات و آراء کو  پر شیئر کریں۔''
وزیراعظم کا دفتر
وزیراعظم نے سبکدوش ہونے والے راجیہ سبھا کے ارکان کو الوداع کہا
‘‘جب بھی کوئی رکن سبکدوش ہوتاہے تو پورا ایوان درد محسوس کرتا ہے’’
‘‘ایوان کے ارکان پورے ملک کے احساسات، جذبات ، درد اور وجدان کی عکاسی کرتے ہیں
وزیراعظم جناب نریندر مودی نے ا ٓج سبکدوش ہونے و الے راجیہ سبھا کے تمام ارکان کی ستائش کی اوران کے لئے اپنی نیک خواہشات کااظہار کیا۔ وزیراعظم نے ارکان کے سبکدوش ہونے کے تجربہ کا ذکر کیا اور کہا کہ ان کی رخصتی کے سا تھ موجودہ ارکان کی ذمہ داری بڑھ جاتی ہے کہ وہ سبکدوش ہونے والوں کے کاموں کو جاری رکھ سکیں ۔
وزیراعظم نے کہا کہ ایوان ملک کے تمام حصوں کے احساسات، جذبات اور درد کی ترجمانی کرتا ہے۔جناب مودی نے کہا کہ اگرچہ یہ سچ ہے کہ ایک رکن کی حیثیت سے ہم ایوان کو بہت کچھ دیتے ہیں، لیکن یہ بھی سچ ہے کہ ایوان سے بھی ہمیں بہت کچھ ملتا ہے ، کیوں کہ یہ ایوان ہمیں ہر روز اپنے ملک کے مختلف طرح کے افراد کے نظاموں سے متعلق معلومات حاصل کرنے کا موقع فراہم کرتا ہے ۔
وزیراعظم نے کہا کہ بیشک کچھ لوگ ایوان سے سبکدوش ہورہے ہیں لیکن وہ اپنا تجربہ پورے ملک کے کونے کونے تک پہنچائیں گے۔ وزیراعظم نے یہ مشورہ بھی دیا کہ سبکدوش ہونے والے ارکان اپنی یادداشتوں کو آنے والی نسلوں کے لئے ایک مفید قسم کے حوالے کی شکل میں محفوظ کردیں ۔انہوں نے کہاکہ یہ ارکان ملک کی سمت کو تشکیل دیتے ہیں اورمتاثر کرتے ہیں ، ان کی یادداشتوں کو ایک ادارہ جاتی انداز میں ملک کی ترقی کے استعمال کیا جاسکتا ہے ۔
وزیراعظم نے سبکدوش ہونےوالے ارکان سے آزادی کاامرت مہوتسو کاجشن منانے کے لئے عوام کو ترغیب دینے کی اپیل بھی کی۔
امور صارفین، خوراک اور عوامی تقسیم کی وزارت
بی آئی ایس ،چھوٹے پیمانے کے یونٹس کے لیے سرٹیفیکیشن/کم از کم مارکنگ چارجز میں 80 فیصد رعایت کی سہولت فراہم کرتاہے
شمال مشرقی ریاستوں میں واقع یونٹس کے لیے سرٹیفیکیشن میں دس فیصد اضافی رعایت جاری رہے گی
بی آئی ایس، اپنی تصدیق شدہ مصنوعات کی مارکیٹ کی نگرانی میں اضافہ کرے گا
بی آئی ایس کے اقدامات کا مقصد صارفین میں معیار کی بیداری کو فروغ دینا ہے: جناب پیوش گوئل
تجارت اور صنعت اور صارفین کے امور، خوراک اور سرکاری نظام تقسیم اور ٹیکسٹائل کے وزیر جناب پیوش گوئل کی رہنمائی میں، بیورو آف انڈین اسٹینڈرز  نے ہندوستان میں مصنوعات کے معیار اور حفاظت کو بڑھانے کے لیے اہم اقدامات کیے ہیں۔ جناب گوئل نے بی آئی ایس کی سرگرمیوں کا جائزہ لینے کے لیے بلائی گئی میٹنگ کی صدارت کی۔ اس میٹنگ میں محکمہ امور صارفین کے سکریٹری، ڈائریکٹر جنرل، بی آئی ایس اور محکمہ صارفین کے امور اور بی آئی ایس کے افسران موجود تھے۔ 3 مارچ 2023 کو مانک بھون، نئی دہلی میں منعقدہ اس میٹنگ میں، جناب گوئل نے بی آئی ایس کو درج ذیل کام کرنے کی ہدایت دی:
- بی آئی ایس ملک میں جانچ کے بنیادی ڈھانچے کو بہتر بنائے گا۔
- یہ صارفین کی حفاظت کے لیے استعمال ہونے والے اجزاء کی اہمیت کی بنیاد پر مصنوعات کی جانچ اور مارکیٹ کی نگرانی کی فریکوئنسی میں اضافہ کرے گا۔ بی آئی ایس کو لیبارٹری معائنہ میں اضافہ کرنا چاہیے۔
- بیورو آف انڈین اسٹینڈرڈز مختلف مصنوعات جیسے پریشر ککر، ہیلمٹ اور دیگر صارفین کی مصنوعات کے لیے مارکیٹ کی نگرانی میں اضافہ کرے گا تاکہ مصنوعات کی حفاظت کو یقینی بنایا جا سکے اور ملک میں معیاری بیداری لائی جا سکے۔
- بی آئی ایس مختلف سرکاری اسکیموں کے پیش نظر معیارات کا نقشہ بنائے گا اور شہریوں میں رسائی بڑھانے اور معیاری بیداری کی ثقافت کو فروغ دینے کے لیے آسان اور مقامی زبانوں میں کتابچے شائع کرے گا۔
- بی آئی ایس نے آنے والے وقتوں میں 663 مصنوعات کے لیے کوالٹی کنٹرول آرڈر  تجویز کیا ہے۔ اس وقت کیوسی او کے تحت 462 مصنوعات کوشامل کیا گیا ہے۔
- بی آئی ایس ملک میں معیاری بیداری اور ثقافت کو فروغ دینے کی کوششوں میں کالج کے طلباء/این سی سی کیڈٹس/اسکاؤٹس کو شامل کرے گا۔
بی آئی ایس نے چھوٹے پیمانے کے یونٹس کے لیے سرٹیفیکیشن/کم از کم پرنٹنگ چارجز میں 80 فیصد رعایت دی ہے۔ اسی طرح شمال مشرقی ریاستوں میں واقع یونٹوں کے لیے سرٹیفیکیشن میں اضافی 10 فیصد رعایت جاری رہے گی۔
نیزیکم اپریل 2023 سے، ایچ یو آئی ڈی کے ساتھ صرف سونے کے زیورات فروخت کرنے کی اجازت ہوگی۔
جناب گوئل نے کہاکہ ہم اس بات کو یقینی بنانے کے لیے پرعزم ہیں کہ ہندوستان میں تمام مصنوعات، اعلیٰ ترین معیار اور حفاظتی معیارات پر کھرا اترے۔ یہ اقدامات چھوٹے پیمانے یونٹس ، جانچ کے بنیادی ڈھانچے اور شہریوں میں معیاری تعلیم کو فروغ دیں گے۔
وزارت دفاع
وزیردفاع نے 62 چھاؤنی بورڈوں کے باشندگان کو آن لائن شہری سہولتیں فراہم کرنے والا ای۔چھاؤنی پورٹل اور موبائل ایپ کا آغاز کیا
راجناتھ سنگھ نے کہا کہ ای- چھاؤنی ایپ گڈگورننس کی سمت میں ایک بڑا قدم ہے
نئی دہلی:16،فروری، 2021:وزیردفاع جناب راجناتھ سنگھ نے مورخہ 16فروری 2021 کو نئی دہلی میں ای- چھاؤنی پورٹل اور موبائل ایپ کولانچ کیا۔ ملک بھر میں 62 چھاؤنی بورڈوں کے 20 لاکھ سے زیادہ باشندوں کو آن لائن شہری سہولتیں فراہم کرنے کیلئے پورٹل بنایا گیا ہے۔
پورٹل کے ذریعے چھاؤنی علاقوں کے باشندے بٹن کے صرف ایک کِلک کے ذریعے پٹّوں کی تجدید، پیدائش اور موت کے سرٹیفکیٹ کیلئے درخواست، پانی اور سیوریج کنکش، ٹریڈ لائسنس، موبائل ٹوائلٹ لوکیٹر اور مختلف قسم کے ٹیکسز اور محصولات کی ادائیگی جیسے بنیادی خدمات کا فائدہ اٹھا سکیں گے۔ ای-گاؤفاؤنڈیشن، بھارت الیکٹرانکس لمیٹیڈ ، ڈائریکٹوریٹ جنرل ڈیفنس اسٹیٹس  اور نیشنل انفارمیٹکس سینٹر  کے ذریعے مشترکہ طور سے تیار کردہ یہ پورٹل شہریوں کو اپنے گھر بیٹھے ان خدمات کا فائدہ اٹھانے کیلئے ایک پلیٹ فارم فراہم کرتا ہے۔
اس موقع پر وزیر دفاع نے لوگوں کو زیادہ سے زیادہ سہولتیں فراہم کرکے اور گورننس کو بہتر اور شفاف بناکر ملک کی سماجی واقتصادی ترقی کے تئیں حکومت کی عہدبستگی کا اعادہ کیا۔ انہوں نے کہا کہ حکومت اس نظام کو شہریوں کے موافق بنانے اور لوگوں کے لئے ‘ایز آف لیونگ’ اور ‘ایزآف ڈوئنگ’ کو آسان بنانے کی کوشش کررہی ہے۔ ساتھ میں یہ جوڑتے ہوئے کہ ای- چھاؤنی پورٹل کا افتتاح ایک بڑا قدم ہے، وزیر دفاع نے کہا کہ وزیراعظم جناب نریندر مودی کے ذریعے گڈگورننس اور لوگوں کے لئے آسان زندگی کو بڑھاوا دینے کیلئے کم از کم حکمرانی اور زیادہ سے زیادہ گورننس، ڈیجیٹل انڈیا اور ای-گورننس جیسے اقدامات شروع کئے گئے تھے۔
جناب راجناتھ سنگھ نے ای-چھاؤنی پورٹل کو‘نیوانڈیا’ کے وِژن کے مطابق چھاؤنی بورڈوں کے کام کاج میں تبدیلی لانے کیلئے ایک تجرباتی کوشش بتایا۔ انہوں نے اعتماد ظاہر کیا کہ یہ پورٹل چھاؤنی بورڈوں کی خدمات کی تقسیم کے نظام کی مؤثریت اور شفافیت کو یقینی بنائیگا اور شہریوں کو مقررہ وقت میں حل فراہم کریگا۔ جناب راجناتھ سنگھ نے متعلقہ افسران سے کہا کہ وہ پورٹل کو زیادہ سے زیادہ شہریوں کے موافق بنانے کیلئے وقتاً فوقتاً مستفیدین سے فیڈ بیک حاصل کریں۔
جناب راجناتھ سنگھ نے یہ بھی کہا کہ پچھلے کچھ برسوں میں بھارت دفاع، معیشت، تجارت، آئی ٹی، زراعت اور سرمایہ کاری کے شعبوں میں اپنی مستحکم موجودگی کے سبب ایک عالمی طاقت اور مواقع فراہم کرنے والی سرزمین کے طور پر اُبھرا ہے۔
دفاع کے سکریٹری جناب اجئے کمار نے اپنے خطاب میں کہا کہ پورٹل پر چھاؤنی علاقوں کے باشندوں کے فائدے کیلئے خدمات سے مستفید ہونے کے عمل کو آسان بنایا گیا ہے۔ انہوں نے کہا کہ جائیداد کی فائلنگ اور بلڈنگ ٹیکس، کرائے کی وصولی اور کمیونٹی مراکز کی بکنگ جیسی اور خدمات جلد ہی آدھار پر مبنی پورٹل میں جوڑے جائیں گے۔ ڈاکٹر اجئے کمار نے 62 آزاد پورٹل والی ای- چھاؤنی پروجیکٹ کو بہت کم وقت میں پورا کرنے کیلئے ای۔گاؤفاؤنڈیشن،بی ای ایل، ڈی جی ڈی ای اور این آئی سی کو مبارکباد دی۔
اس موقع پر چیف آف ڈیفنس اسٹاف جنرل بپن راوت، ڈائرکٹر جنرل ڈیفنس اسٹیٹس  محترمہ دیپا باجوا اور وزارت دفاع کے دیگر اعلیٰ سیویلن اور فوجی افسران موجود تھے۔
اپنے اینڈرائڈ موبائل پر ای-چھاؤنی ایپ ڈاؤن لوڈ کرنے کیلئے نیچے دیے گئے لنک پر کلک کریں:
https://play.google.com/store/apps/details?id=org.egovernment.echhawani.citizen
-----------------------
ش ح۔م ع۔ ع ن
U NO:1628
(Visitor Counter : 191
وزیراعظم کا دفتر
وزیراعظم نے معروف گاندھیائی شخصیت شکنتلا چودھری کے انتقال پر اظہار تعزیت کیا
وزیراعظم جناب نریندرمودی نے معروف گاندھیائی شخصیت شکنتلا چودھری جی کے انتقال پر اپنے گہرے گنج وغم کااظہار کیا ہے ۔
ایک ٹویٹ میں وزیراعظم نے کہا :
‘‘ شکنتلا چودھری جی کو گاندھی جی کے اقدار کے فروغ کے سلسلے میں ان کی طرف سے زندگی بھر کی جانے والی کوششوں کے لئے ہمیشہ یاد رکھا جائے گا۔ سرنیاآشرم کے لئے ان کی معتبر خدمات نے بہت سی زندگیوں کو مثبت طور پر متاثر کیا ہے ۔ ان کے انتقال سے مجھے دکھ پہنچا ہے، میری ہمدردیاں ان کے کنبے اوربے شمار مداحوں کے ساتھ ہیں ۔ اوم شانتی’’۔
ماحولیات، جنگلات اور موسمیاتی تبدیلی کی وزارت
مرکزی کابینہ نے آب وہوا کی تبدیلی اور ماحولیات کے شعبے میں تکنیکی تعاون کے سلسلے میں بھارت اورسوئٹزر لینڈ کے درمیان مفاہمت نامے کی منظوری دے دی
نئی دہلی 07 نومبر۔مرکزی کابینہ نے جس کی صدارت وزیر اعظم جناب نریند ر مودی نے کی ۔ آب وہوا کی تبدیلی اور ماحولیات کے شعبے میں تکنیکی تعاون کے سلسلے میں بھارت اور سوئٹزرلینڈ کے درمیان مفاہمت نامے پچھلی تاریخوں سے منظوری دے دی ہے ۔ اس مفاہمت نامے پر 13 ستمبر 2019 کو دستخط کئے گئے تھے ۔
بڑے اثرات:
ماحو ل کی خرابی کا اثر معاشرے کے سماجی اور اقتصادی طور پر کمزور طبقوں پر زیادہ ہوتا ہے ۔ ماحولیات کی خرابی کو دور کرنے کے سلسلے میں کی جانے والی کوشش کا نتیجہ یہ ہوگا کہ معاشرے کے سبھی طبقوں کو صاف ستھرا ماحول میسر ہوگا۔
فوائد :
اس مفاہمت نامے کے ذریعہ ماحولیات کے تحفظ اورقدرتی وسائل کے بندوبست کےشعبے میں دونوں ملکوں کے درمیان قریبی اور طویل مدتی تعاون کے قیام اورفروغ میں مدد ملے گی۔یہ تعاون دونوں ملکوں کی یکساں کوششوں اور باہمی فائدے پر مبنی ہوگا۔اس میں دونوں میں سے ہرایک ملک کے قوانین اور ضابطوں کی پاسداری کا خیال رکھا جائے گا۔اس میں دونوں ملکوں کے درمیان اطلاعات اور ٹکنالوجی کے تبادلے کے ذریعہ عوامی جوابدہی میں بھی اضافہ ہوگا ۔اس کے علاوہ امید ہے کہ اس سے بہتر ماحولیات کے تحفظ بہتر حفاظت ، آب وہوا کی تبدیلی کے بہتر بندوبست اور جنگلی جانوروں کے تحفظ کے موزوں جدیدترین ٹکنالوجی اور بہترین تجربات فراہم ہوں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-4983
(Visitor Counter : 58
قانون اور انصاف کی وزارت
پریس کمیونکے
نئی دلّی ، 27 اگست / صدرِ جمہوریۂ ہند نے آئین کی دفعہ 223 کے تحت حاصل اختیارات کا استعمال کرتے ہوئے ، 27 اگست ، 2021 ء کو ایک نوٹفکیشن کے ذریعے گجرات ہائی کورٹ کے سب سے سینئر جج ، جسٹس ونیت کوٹھاری کو مذکورہ ہائی کورٹ کا چیف جسٹس مقرر کیا ہے ۔ اُن کی تقرری گجرات ہائی کورٹ کے چیف جسٹس ، جسٹس وکرم ناتھ کے عہدہ چھوڑنے کی تاریخ سے سمجھی جائے گی ، جنہیں سپریم کورٹ کا جج مقرر کیا گیا ہے اور گجرات ہائی کورٹ کے سب سے سینئر جج ، جسٹس جناب رَشمِن منہر بھائی چھایا ستمبر ، 2021 ء کو ، جسٹس ونیت کوٹھاری کے ریٹائرمنٹ کے بعد گجرات ہائی کورٹ کے چیف جسٹس کا عہدہ سنبھالیں گے ۔
۔۔۔۔۔۔۔۔۔ ۔

U.No. 8367
(Visitor Counter : 69
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 199.27 کروڑ سے تجاوز کرگئی
12 سے 14 سال کی عمر کے گروپ کے لئے 3.76 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 1,36,076 ہے
گذشتہ 24 گھنٹوں میں 20,139 نئے معاملات سامنے آئے
شفایابی کی شرح فی الحال 98.49 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 4.37 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 199.27 کروڑ  سے تجاوز کرگئی ہے۔یہ سنگ میل 2,61,97,150 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.76کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,10,027
|
|
دوسری خوراک
|
|
1,00,77,006
|
|
احتیاطی خوراک
|
|
59,51,763
|
|
صف اول کے کارکنان
|
|
پہلی خوراک
|
|
1,84,26,752
|
|
دوسری خوراک
|
|
1,76,46,995
|
|
احتیاطی خوراک
|
|
1,12,38,648
|
|
12 سے 14 سال کی عمر کا گروپ
|
|
پہلی خوراک
|
|
3,76,98,593
|
|
دوسری خوراک
|
|
2,56,32,231
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,07,62,753
|
|
دوسری خوراک
|
|
4,98,22,795
|
|
18سے44برس کی عمرکےگروپ کےافراد
|
|
پہلی خوراک
|
|
55,87,50,479
|
|
دوسری خوراک
|
|
50,50,43,015
|
|
احتیاطی خوراک
|
|
42,37,755
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,35,44,220
|
|
دوسری خوراک
|
|
19,43,63,195
|
|
احتیاطی خوراک
|
|
31,51,234
|
|
60 سال سے زیادہ عمرکےافراد
|
|
پہلی خوراک
|
|
12,73,41,249
|
|
دوسری خوراک
|
|
12,14,46,533
|
|
احتیاطی خوراک
|
|
2,71,82,316
|
|
احتیاطی خوراک
|
|
5,17,61,716
|
|
کل تعداد
|
|
1,99,27,27,559
ہندوستان میں زیرعلاج مریضوں کی تعداد آج 1,36,076 ہوگئی جو ملک کے مجموعی پازیٹو معاملات کا 0.31 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.49 فیصد ہے۔گزشتہ 24 گھنٹوں کے دوران 16,482 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,30,28,356 ہے۔
گزشتہ 24 گھنٹوں کے دوران 20,139 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,94,774ٹیسٹ انجام دیئے گئے۔ ہندوستان میں اس وقت تک مجموعی طور پر 86.81 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 4.37 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 5.10 فیصد درج کی گئی ہے۔
امور داخلہ کی وزارت
جموں و کشمیر کے لیے صنعتی پالیسی
امور داخلہ کے وزیر مملکت جناب نتیا نند رائے نے آج راجیہ سبھا میں ایک سوال کے تحریری جواب میں بتایا کہ حکومت ہند نے 28,400 کروڑ روپے  کے مالیاتی اخراجات کے ساتھ جموں و کشمیر میں سرمایہ کاری کو راغب کرنے کے لیے 19 فروری 2021 کو مرکز کے زیر انتظام جموں اور کشمیر  کی صنعتی ترقی کے لیے نئی مرکزی سیکٹر اسکیم کو مشتہر کیا ہے۔ یہ اسکیم چار قسم کی ترغیبات فراہم کرتی ہے یعنی  کیپٹل انویسٹمنٹ ترغیبات،  کیپٹل انٹرسٹ رعایت ،  گڈز اینڈ سروسز ٹیکس سے منسلک ترغیبات اور  ورکنگ کیپٹل انٹرسٹ رعایت ۔ جموں و کشمیر کی حکومت نے اب تک تقریباً 51,000 کروڑ روپے کی سرمایہ کاری کے لیے تجاویز موصول ہونے کی اطلاع دی ہے۔
مزید برآں، مرکز کے زیر انتظام علاقے میں صنعتی ترقی کو فروغ دینے کے لیے، حکومت جموں و کشمیر نے جموں و کشمیر صنعتی پالیسی، جموں و کشمیر پرائیویٹ انڈسٹریل اسٹیٹ ڈیولپمنٹ پالیسی اور جموں و کشمیر صنعتی زمین الاٹمنٹ پالیسی کو بھی مشتہر کیا ہے۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 3951
(Visitor Counter : 136
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 199.47 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعالمعاملوں کی تعداد1,39ہے۔
فی الحال زیر علاج مریضوں کی شرح 0.32 فیصد ہے۔
سردست ملک میں شفایابی کی شرح 98.48 فیصد ہے۔
گزشتہ 24 گھنٹوں کے دوران16,994,مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,30,45,350 ہوگئی ہے۔
پچھلے 24 گھنٹوں کے دوران 20,038 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((4.44 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 86.86 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 4,50,820 ٹیسٹ کئے گئے۔
امور داخلہ کی وزارت
مرکزی وزیر داخلہ جناب امت شاہ نے کابینہ کے ذریعے لئے گئے دو فیصلوں پر وزیراعظم جناب نریندر مودی کا شکریہ ادا کیا
جموں و کشمیر اور لداخ کے لئے دین دیال انتودیہ راشٹریہ آجیویکا مشن کے تحت 520 کروڑ روپئے کا خصوصی پیکیج معیشت کو تقویت دے گا اور ساتھ ہی دیہی علاقوں میں 10 لاکھ سے زیادہ خواتین کو بااختیار بنائے گا
’’بھارت کے تعلیمی شعبے میں ایک اہم دن! مودی کابینہ نے 5718 کروڑ روپئے کے ’اسٹرینتھننگ ٹیچنگ – لرننگ اینڈ ریزلٹس فار اسٹیٹس  پروجیکٹ‘ کے نفاذ کو منظوری دی‘‘
’’مروّجہ رکاوٹوں کو توڑتے ہوئے، وزیر اعظم مودی کی حکومت کا اسٹارس پروجیکٹ سیکھنے اور سمجھنے پر مبنی ہوگا اور یہ تعلیم کے معیار کو بہتر بنانے میں مدد کرے گا‘‘
نئی دہلی، 14 /اکتوبر 2020 ۔ مرکزی وزیر داخلہ جناب امت شاہ نے آج کابینہ کے ذریعے لئے گئے دو فیصلوں پر یکے بعد دیگرے ٹوئیٹ کرکے وزیر اعظم جناب نریندر مودی کا شکریہ ادا کیا۔
مرکزی وزیر داخلہ جناب امت شاہ نے کہا کہ جموں و کشمیر اور لداخ کے لئے دین دیال انتودیہ راشٹریہ آجیویکا مشن کے تحت 520 کروڑ روپئے کے خصوصی پیکیج سے معیشت کو تقویت ملے گی اور ساتھ ہی دیہی علاقوں میں 10 لاکھ سے زیادہ خواتین کو روزگار کے مواقع ملیں گے، جس سے وہ بااختیار اور خودکفیل بنیں گی۔
مرکزی وزیر داخلہ نے کہا کہ ’اسٹرینتھننگ ٹیچنگ – لرننگ اینڈ ریزلٹس فار اسٹیٹس  پروجیکٹ‘ کا آغاز بھارت کے تعلیمی شعبے میں ایک انتہائی اہم دن ہے۔ مودی کابینہ نے 5718 کروڑ روپئے کے اسٹارس پروجیکٹ کے نفاذ کو منظوری دے دی ہے۔ یہ پروجیکٹ نئی تعلیمی پالیسی  کے مقاصد کے ساتھ معیاری تعلیم پر توجہ مرکوز کرے گا۔
جناب امت شاہ نے ٹوئیٹ کرکے یہ بھی کہا کہ مروّجہ رکاوٹوں کو توڑتے ہوئے وزیر اعظم مودی کی حکومت کا اسٹارس پروجیکٹ سیکھنے اور سمجھنے پر مبنی ہوگا۔ یہ پروجیکٹ اساتذہ کے لئے صلاحیت سازی کے عمل اور اسکولی تعلیمی نظام کی نگرانی پر توجہ مرکوز کرکے تعلیم کے معیار کو بہتر بنانے میں مدد کرے گا۔
بجلی کی وزارت
تمام گھرانوں کو بلاتعطل بجلی کی فراہمی کامقصد حاصل کرنے کے لیے، حکومت ہند کی طرف سے نافذ کردہ متعدد اسکیمیں
حکومت ہند تمام گھرانوں کو بلاتعطل بجلی کی فراہمی کے مقصد کو حاصل کرنے کے لیے دین دیال اپادھیایےگرام جیوتی یوجنا  اور بجلی کی فروغ کی مربوط اسکیم سمیت اپنی مختلف اسکیموں کے ذریعے، ریاستوں کی مدد کر رہی ہے۔ حال ہی میں شروع کی گئی،تقسیم کے شعبے کی نو تشکیل شدہ اسکیم  کے تحت، ریاستی پاور ڈسٹری بیوشن یوٹی لیٹیز کو تقسیم کے بینادیڈھانچے کو مضبوط بنانے کے لیے مالی طور پر مدد فراہم کی جاتی ہے اور اسکیم کے تحت فنڈ کے جاری کرنےکا تعلق اصلاحات کی شروعات اور نتائج کے حصول سے ہے جس میں شہری اور دیہی صارفین کے لیے، بجلی کی فراہمی کے اوقات کو بہتر بنانے کی رفتار بھی شامل ہے۔
نیشنل پاور پورٹل  پر ریاستوں کی طرف سے دستیاب معلومات کے مطابق،8جولائی 2022 کو شہری علاقوں اور دیہی علاقوں میں بجلی کی سپلائی کے اوقات بالترتیب 23.78  اور 21.48  تھے۔
دین دیال اپادھیائے گرام جیوتی یوجنا  کے تحت اور اس کے بعد پردھان منتری سہج بجلی ہر گھر یوجنا  کے تحت،جو 31مارچ 2022 کو بند ہو گئی ہے، تمام ریاستوں نے پہلے ہی تمام دیہاتوں اور تمام خواہشمندگھرانوں میں برق کاری کا اعلان بالترتیب 31 مارچ 2019 اور28 اپریل 2018 کوکر دیا تھا۔
ایک جانب ڈی ڈی یو جی جے وائی کے تحت مجموعی طورپر 18374 گاؤوں کو بجلی فراہم کی گئی تھی، تو دوسری جانب مجموعی طور پر 2.86 کروڑ گھرانوں کو سوبھاگیہ کے تحت بجلی فراہم کی گئی جس میں دو مرحلوں میں اضافی گھرانے بھی شامل تھے جو کہ 31 مارچ 2019 کے بعد برق کاری کے لیے راضی ہوگئے تھے، البتہ اس سے پہلے وہ بجلی لینے کے لیے تیار نہیں تھے۔
بجلی کے لیے نئے گھرانوں کاتیار ہونا ایک مسلسل عمل ہے اور ایسے گھرانوں کی برق کاری کا خیال ڈسٹریبیوشن افادیات کے ذریعے رکھا جائے گا۔ حکومت ہند سوبھاگیہ سے پہلے شناخت شدہ تمام گھرانوں کو بجلی کی فراہمی کرنے میں ریاستوں کی مدد کرنے کے تئیں عہد بند ہے۔اس ضمن میں، حکومت ہند نے حال ہی میں تقسیم کے شعبے کی نو تشکیل شدہ اسکیم  کے تحت ان سب کی برق کاری کے لیے رہنما خطوط جاری کئے ہیں۔ ریاستوں کو مشورہ دیا گیا ہے کہ وہ اس سلسلے میں اپنی ڈی پی آرز بجلی کی وزارت کو پیش کریں۔
یہ معلومات بجلی اور ایم این ا ٓر ای کے مرکزی وزیر جناب آر کے سنگھ نے آج لوک سبھا میں ایک تحریری جواب میں فراہم کیں۔
ماحولیات، جنگلات اور موسمیاتی تبدیلی کی وزارت
جنگلات کی آگ پر قومی ایکشن پلان، تمام اسٹیک ہولڈرز کو آگ کے خطرات کے خلاف جنگلات کے خطرے کو کم کرنے کا اختیار دیتا ہے
ماحولیات، جنگلات اور موسمیاتی تبدیلی کے وزیر مملکت جناب اشونی کمار چوبے نے آج راجیہ سبھا میں ایک سوال کے تحریری جواب میں بتایا کہ فارسٹ سروے آف انڈیا  نے پچھلے 17 سالوں  کے دریافت شدہ جنگلات میں لگنے والی آگ کے مقامی تجزیہ پر مبنی ایک مطالعہ کیا ہے اور ملک میں آگ کے خطرات سے دوچار جنگلاتی علاقوں کی نشاندہی کی ہے۔ مطالعہ کی بنیاد پر، جنگلات کے رقبے کو مختلف آتشزدگی کے خطرات سے دوچار طبقات کے تحت مندرجہ ذیل نقشہ بنایا گیا ہے:
|
|
نمبر شمار
|
|
زمرہ
|
|
احاطہ شدہ جنگلات 
|
|
کل احاطہ شدہ جنگلات کی فیصد
|
|
1
|
|
انتہائی آگ کے خطرات سے دو چار
|
|
20 074.47
|
|
2.81
|
|
2
|
|
بہت زیادہ آ گ کے خطرات سے دو چار
|
|
56 049.35
|
|
7.85
|
|
3
|
|
زیادہ آگ کے خطرات سے دو چار
|
|
82 900.1 7
|
|
11.61
|
|
4
|
|
متوسط طور پر آگ کے خطرات سے دو چار
|
|
94,126.68
|
|
13.19
|
|
5
|
|
کم آگ کے خطرات سے دو چار
|
|
4 60 638.36
|
|
64.54
|
||
|
میزان
|
|
7,13, 789.03
|
|
100.00
ماحولیات، جنگلات اور موسمیاتی تبدیلی کی وزارت نے جنگلات میں لگنے والی آگ کو کم سے کم کرنے کے لیے جنگلات کی آگ سے متعلق قومی ایکشن پلان تیار کیا ہے۔ اس منصوبے میں جنگل کے کنارے والی آباد برادریوں کو مطلع کرنا ، فعال اور بااختیار بنا کر کارروائیاں کرنا اور انہیں محکمہ جنگلات کے ساتھ مل کر کام کرنے کی ترغیب دینا شامل ہے۔ اس میں آگ کے خطرات کے خلاف جنگلات کے خطرے کو کم کرنا، آگ سے لڑنے میں جنگلات کے اہلکاروں اور اداروں کی صلاحیتوں کو بڑھانا، اور آگ لگنے کے واقعے کے بعد بحالی کو تیز کرنا بھی شامل ہے۔ وزارت نے جنگلات کی آگ پر قومی ایکشن پلان پر عمل درآمد کی نگرانی کے لیے سینٹرل مانیٹرنگ کمیٹی  بھی تشکیل دی ہے۔
وزارت مالی مدد فراہم کرکے جنگلات میں آگ کی روک تھام اور کنٹرول میں ریاستوں/ مرکز کے زیر انتظام علاقوں کی کوششوں کی بھی حمایت کرتی ہے۔ جنگلات میں آگ کی روک تھام اور تخفیف کے اقدامات کو مرکزی طور پر اسپانسر شدہ جنگل کی آگ کی روک تھام اور انتظامی اسکیم، جنگلی حیات کے رہائش گاہوں کی ترقی، اور معاوضہ دار جنگلاتی فنڈ مینجمنٹ اینڈ پلاننگ اتھارٹی کے تحت فنڈ فراہم کیا جاتا ہے۔ فنڈز کا استعمال فائر لائنوں کی تخلیق اور دیکھ بھال، پانی کے تحفظ کے ڈھانچے کی تعمیر، آگ بجھانے کے آلات کی خریداری، بیداری پیدا کرنے، اور دیہاتوں/کمیونٹیوں کو جنگل کی آگ سے تحفظ کے لیے ترغیب دینے وغیرہ کے لیے استعمال کیا جاتا ہے۔ مزید یہ کہ جنگل کی آگ کی روک تھام اور اس کا انتظام بنیادی طور پر متعلقہ ریاستی حکومتوں/مرکز کے زیر انتظام علاقوں کی انتظامیہ کی ذمہ داری ہے۔
تحریری جواب میں کہا گیا ہے کہ حکومت نے ریاستوں کو وقتاً فوقتاً جنگلات کو آگ سے بچانے کے لیے جنگلات کی حدود میں بیداری پیدا کرنے کے لیے ایڈوائزری جاری کی ہے۔ مرکزی اسپا نسر شدہ اسکیم کے تحت جنگلات کو آگ سے بچانے کے لیے کمیونٹیز، جوائنٹ فاریسٹ مینجمنٹ کمیٹیوں، ایکو ڈیولپمنٹ کمیٹیوں کو ترغیبات فراہم کی جاتی ہیں۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-2868
(Visitor Counter : 49
عملے، عوامی شکایات اور پنشن کی وزارت
معاشی طور پر پسماندہ طبقات کے درخواست گزار
نئی دہلی، 10 مارچ: محکمہ عملہ و تربیت نے حکومت میں سول آسامیوں اور خدمات میں براہ راست بھرتی کے لیے معاشی طور پر پسماندہ طبقات  سے تعلق رکھنے والے افراد کو 10 فیصد ریزرویشن فراہم کرنے کے لیے دفتری یادداشت نمبر 36039/1/2019-Estt. تاریخ 31 جنوری 2019 جاری کی ہے؛ جو درج فہرست ذاتوں ، درج فہرست قبائل  اور دیگر پسماندہ طبقات  کے تحت نہیں آتے، اور جن کے خاندان کی کل سالانہ آمدنی تمام ذرائع جیسے تنخواہ، زراعت، تجارت، پیشہ وغیرہ سے درخواست سے پہلے کے مالی سال کے لیے 8 لاکھ روپے سے کم ہے۔ اس کے علاوہ ان افراد کے خاندانوں کو جن کے نام یا قبضے میں درج ذیل اثاثوں میں سے ایک ہے، معاشی طور پر پسماندہ طبقات  کی شناخت سے خارج کر دیا جائے گا، خواہ ان کی اپنی خاندانی آمدنی کچھ بھی ہو:
- 5 ایکڑ یا اس سے زیادہ زرعی زمین؛
- 1000 مربع فٹ یا زیادہ کا رہائشی فلیٹ؛
- iii. نوٹیفائڈ بلدیہ میں 100 مربع گز سے زیادہ کا رہائشی پلاٹ؛
- iv. نوٹیفائڈ بلدیہ کے علاوہ دیگر علاقوں میں 200 مربع گز یا زیادہ رقبے کا رہائشی پلاٹ۔
مزید برآں، “خاندان” کے قبضے میں مختلف جگہوں یا مختلف مقامات/ شہروں میں جائیداد کو “معاشی طور پر پسماندہ طبقے”  کی حیثیت کو جانچنے کے لیے جمع کیا جائے گا۔
افسر کی ذمہ داری ہے کہ وہ متعلقہ ریاست/ مرکز کے زیر انتظام علاقے کے مقرر کردہ طریقہ کار کی تعمیل میں تمام معقول دستاویزات کی تصدیق کے لیے متعلقہ اتھارٹی کے ذریعہ جاری کردہ “آمدنی اور جائیداد” کے سرٹیفکیٹ کی صداقت کی تصدیق کرے۔
تقرری کرنے والے حکام کو ان ہدایات پر سختی سے عمل کرنا ہوگا، تاکہ کوئی بھی غیر حق دار شخص جھوٹے دعوے کی بنیاد پر روزگار حاصل نہ کر سکے اور اگر کوئی شخص اس طرح کے جھوٹے دعوے کی بنیاد پر تقرری حاصل کر لے تو تقرری کی پیشکش میں شامل شرائط کے اطلاق میں اس کی خدمات ختم کر دی جائیں گی۔
یہ معلومات آج لوک سبھا میں شمال مشرقی خطے کی ترقی کے وزیر مملکت ، وزیر اعظم کے دفتر، عملے، عوامی شکایات، پنشن، ایٹمی توانائی اور خلائی امور کے وزیر ڈاکٹر جتیندر سنگھ کے ذریعے کے ایک سوال کے تحریری جواب میں فراہم کی گئی ہیں۔